Imtella' April 14, 2021 - Aġġornata 14 Ta' April, 2021 8:09am New Zealand mistenni jkun l-ewwel pajjiż li jġiegħel il-kumpaniji finanzjarji biex jirrapportaw dwar l-effetti fuq it-tibdil tal-klima tal-investimenti tagħhom. Il-pajjiż qed jimmira li jkun ħieles mill-karbonju sal-2050, bil-Gvern jgħid li l-banek, il-kumpaniji tal-assigurazzjoni u l-'fund managers' iridu jagħmlu l-biċċa tagħhom. Il-liġi, li se titla' għall-ewwel qari dil-ġimgħa, qed tipproponi li l-kumpaniji mhux biss jevalwaw it-tip ta' investimenti tagħhom u x'effetti ambjentali dawn qed ikollhom, imma anki jevalwaw lill-kumpaniji li qed jissellfu l-flus u x-xorta ta' proġetti li qed iwettqu. Mal-200 kumpanija kbira f'dan il-pajjiż, kif ukoll kumpaniji barranin li għandhom assi li jaqbżu NZ$1 biljun mistennija jaqgħu taħt din il-liġi.